Slavenski kulturno-prosvjetni centri, IX-XIX st.

U 2023. godini obilježava se 250. obljetnica osnutka Nacionalne prosvjetne komisije (1773), stoga uredništvo 27. broj „Poznanjskih slavističkih studija” želi posvetiti problematici slavenskih centara prosvjete i školstva. Prosvjeta je sastavni dio svake civilizacije i svake kulture. Zahvaljujući školstvu, države tzv. mlađe Europe, u koju se ubrajaju sve slavenske zemlje, uključujući i balkanske, dobile su priliku primiti civilizacijske modele zajedničke kršćanske Europe i prenijeti ih dalje u procesu oblikovanja temelja nacionalnih kulturnih tradicija. Teško je zamisliti stanje slavenske civilizacije bez važnih domaćih i stranih obrazovnih središta kao što su, na primjer, Bratislava (Požun), Budimpešta, Kijev, Krakov, Leipzig, Odesa, Padova, Prag, Rim, Beč.

Spomenuta tematika još uvijek je na margini slavističkih istraživanja. Znanje o tome je iznimno raspršeno, iako se tijekom fakultetske nastave stalno na nj pozivamo – primjerice predstavljajući profile uglednih Slavena, korifeja književnosti, zaslužnih kulturnih ili političkih djelatnika odnosno unutareuropskih i međuslavenskih kulturnih kontakata. Od velike koristi bilo bi i ažuriranje izvorne dokumentacije o temi koja nas zanima.

Predložene teme:

1. Izvorne osnove povijesti obrazovanja i školstva
2. Sudjelovanje religioznih krugova, Crkve, samostana i redova u organizaciji školstva (među ostalima benediktinci, cisterciti, franjevci, isusovci, pijaristi, bazilijanci); samostanske i župne škole, akademije, gimnazije, seminariji i misije
3. Obrazovanje u razdoblju nacionalnog ropstva i nedržavnosti
4. Društvena svijest o obrazovanju, prosvjetno pokroviteljstvo svjetovnih i vjerskih tijela
5. Edukacijske migracije, smjerovi i motivacije
6. Prosvjetna politika velesila prema Slavenima
7. Prvi naraštaji slavenske inteligencije
8. Intelektualno i didaktičko osposobljavanje nastavnog osoblja, istaknuti učenici, učitelji, ravnatelji škola
9. Obrazovni i društveni utjecaj u okruženju, širenje znanja, razvoj školstva
10. Ustroj škole i nastojanja njegova moderniziranja.

Molimo da tekstove do 35 000 znakova na slavenskim jezicima, engleskom i drugim kongresnim jezicima pošaljete do **28. veljače 2024.** putem internetske stranice časopisa „Poznanjske slavističke studije” [**na platformi Pressto**](https://pressto.amu.edu.pl/index.php/pss/about/submissions) ili na adresu [studiaslawistyczne@gmail.com](mailto:studiaslawistyczne@gmail.com).

Upute o uređivanju i oblikovanju teksta naći ćete također na platformi Pressto. Članak treba dopuniti autorovim ORCID brojem, e-mail adresom, sažetkom (oko 700 znakova), ključnim riječima i bilješkom o autoru na engleskom jeziku (do 700 znakova).

Molimo da potvrdite svoje sudjelovanje u svesku do **20. rujna 2023. godine**. Naslove članaka čekamo do **15. studenog 2023. godine**.

**Tematsko uredništvo broja:** Marzanna Kuczyńska (Poljska), Viviana Nosilia (Italija).